“የክልል እንሁን” ጥያቄዎችን ሳይንሳዊ በሆነ መልኩ ለመፍታት እየሰራ እንደሆነ ደኢህዴን አስታወቀ
የደቡብ ኢትዮጵያ ህዝቦች ዴሞክራሲያዊ ንቅናቄ (ደኢህዴን) በደቡብ ክልል የሚነሱ “የክልል እንሁን” ጥያቄዎችን ሳይንሳዊ በሆነ መንገድ እንደሚፈታ በአዲስ አበባ የሚገኙትን የድርጅቱን ከፍተኛና መካከለኛ አመራሮች በአዳማ ከተማ አባ ገዳ አዳራሽ ሰብስቦ እያወያየ ባለበት ወቅት አስታዉቋል፡፡በስብሰባዉ ላይ ንግግር ያደረጉት የደኢህዴን ስራ አስፈፃሚ አባልና የአዲስ አበባ የኢህአዴግ ጽህፈት ቤት ኃላፊ አቶ ተስፋዬ በልጅጌ ከቅርብ ጊዜ ወዲህ እየተበራከተ የመጣዉን “የክልል እንሁን” ጥያቄ ለመፍታት 7 ወራት የፈጀ ጥናት መካሄዱን አስታዉሰዋል፡፡አቶ ተስፋዬ እንደተናገሩት 20 አባላት ባሉት ቡድን የተካሄደዉ ጥናት ይፋ መደረጉን ተከትሎ በየደረጃዉ የሚገኙ አካላት እንዲወያዩበት ተደርጓል፡፡የዛሬዉ ዉይይት የዚሁ አካል መሆኑን የተናገሩት ኃላፊዉ በጥናቱ ላይ ግብረ-ሀሳብ ዉይይት ማድረግ፣ በክልልና ሀገርአቀፍ ወቅታዊ ጉዳዮች ላይ ዉይይት ማድረግና የአዲስ አበባ ደህዴን ቅርንጫፍ 2011ዓ.ም አፈፃፀም ግምገማ አጀንዳዎች ናቸዉ፡፡የዉይይቱ መድረኩ ከስሜት የፀዳ፣ እዉቀትን መሰረት ያደረገና ሀገራዊና ብሄራዊ ማንነትን ባገናዘበ መልኩ እየተካሄደ መሆኑን አቶ ተስፋየ ገልፀዋል፡፡ዉይይቱ ለ 3 ቀናት የሚቆይ ሲሆን ከ1005 በላይ በአዲስ አበባ የሚገኙትን የድርጅቱን ከፍተኛና መካከለኛ አመራሮች እየተሳተፉ ነዉ ተብሏል፡፡
 